## PASKAIDROJUMA RAKSTS

Vienkāršotās renovācijas projekts izstrādāts Ķekavas pagasta kultūras centra pirmā stāva telpu grupai (skat. grafisko daļu). Telpu grupā ietilps zāle, ieejas halle ar sanmezgliem un garderobi, virtuve un noliktavas. Projektā paredzēta pārbūve ēkas ietvaros, neskarot nesošās konstrukcijas un nemainot telpu funkciju.

Ēka būvēta 1970. gadā. Būves kvalifikācijas kods ir 1261 (plašizklaides pasākumu ēka). Pārplānojamā telpu grupa atrodas ēkas pirmajā stāvā. Projektā paredzēts pārplānot ieejas halli mazajai zālei, sanemzglus (izviedojot arī sanmezglu personām ar īpašām vajadzībām), garderobi, virtuvi un paplašināt zāli. Lai uzlabotu gan funkcionālo, gan estētisko risinājumu augstāk minētajai telpu grupai, gandrīz visas esošās nenesošās sienas paredzēts nojaukt un no jauna izveidot starpsienas, kuras veidos metāla karkass, kas apšūts ar ģipškartona loksnēm.

Abas piekļūšanas pārplānojamām telpām tiek saglabātas esošās; saimnieciskajai zonai (virtuvei un noliktavām) tā ir no pagalma, bet zālei tā ir no Gaismas ielas puses caur vējtveri.

Projektā plānotos ūdens un kanalizācijas pievadus paredzēts pievienot esošajām pieslēguma vietām.

Pārplānojamo telpu tehniskie rādītāji:

Telpu kopējā platība: 242.4 m

Telpu augstums 2.85 m

09.09.2014 Atbildīgais projektētājs: arhitekts Jānis Ploks

sert. nr. 10 - 1082

Projekta autore: arhitekte Janta Jansone